Apstiprināts

Iepirkuma komisijas sēdē

2018.gada 21.decembra sēdē

**IEPIRKUMA**

**„Laboratorijas diagnostiskie līdzekļi”**

**(identifikācijas Nr. ID Nr. AM NBS NP 2018/086 CPV –33190000-8 )**

**NOLIKUMS**

1. **PASŪTĪTĀJS, IEPIRKUMA RĪKOTĀJS UN IEPIRKUMA PRETENDENTI**
   1. Iepirkuma „Laboratorijas diagnostiskie līdzekļi” identifikācijas Nr. NP 2018/086

(turpmāk – prece), rīkotājs un pasūtītājs: NBS Nodrošinājuma pavēlniecības štābs (NP), kas atrodas Vienības gatvē 56, Rīgā, LV-1004.

* 1. Finansējuma avots – valsts budžets (100%).
  2. Kontaktpersona, kura sniedz organizatorisku informāciju par iepirkumu: NBS NP štāba Apgādes (G-4) pārvaldes Iepirkumu un līgumu daļas vecākā iepirkumu speciāliste civilā darbiniece Ruta Melbārzde, e‑pasts: [ruta.melbarzde@mil.lv](mailto:ruta.melbarzde@mil.lv), tālrunis: 67892615, fakss: 67892602.

1. **IEPIRKUMA PRIEKŠMETS, APJOMS, PIEGĀDES VIETA UN IEPIRKUMA IZPILDES NOTEIKUMI**
   1. Iepirkuma priekšmets – laboratorijas diagnostiskie līdzekļi, turpmāk tekstā ”Prece” saskaņā ar tehnisko specifikāciju (2. Pielikums), kas sastāv no 6 daļām ar 22 iepirkuma priekšmetiem, no kuriem 4. daļa “Komplekts sifilisa ekspresdiagnostikai” uzskatāma kā viens iepirkuma priekšmets (komplekts).
   2. Iepirkuma ietvaros tiks slēgts preču piegādes līgums ar termiņu uz 2 (diviem) gadiem, skaitot no līguma reģistrācijas pie Pasūtītāja dienas.
   3. Pretendents var iesniegt piedāvājumu par katras iepirkuma daļas katru iepirkuma priekšmetu atsevišķi, izņemot Komplektu sifilisa ekspres diagnostikai, kuras jāpiedāvā kopā visas pozīcijas no viena ražotāja un pozīcijas (komplekts).
   4. Pretendents var iesniegt tikai vienu piedāvājuma variantu.

2.5. Preces piegādes termiņš ne vairāk kā 14 (četrpadsmit) kalendāro dienu laikā no pasūtījuma vēstules (faksa sūtījums) nosūtīšanas dienas.

2.6. Preces piegādes vieta: NBS NP Apgādes pakalpojuma centra (APC) Medicīnas iekārtu un medikamentu noliktava, Kadaga, Ādažu novads, LV-2103.

2.7. Nekvalitatīvas vai līguma noteikumiem un tehniskās specifikācijas prasībām neatbilstošas preces apmaiņas termiņš ne vairāk par 14 (četrpadsmit) kalendāro dienu laikā no akta par konstatētajiem trūkumiem sastādīšanas dienas.

* 1. Piegādāto preču derīguma termiņam piegādes dienā jābūt ne mazākam par 1 gadu no Ražotāja noteiktā kopējā derīguma termiņa, izņemot gadījumus kad Ražotājs nenodrošina Piegādātāju ar noteikto preces derīguma termiņu, tas nedrīkst būt mazāks par 3 (trīs) mēnešiem.

2.9. Līguma darbības termiņš: no Līguma slēgšanas dienas līdz pilnīgai Līguma summas apguvei.

2.10. Līguma slēgšanas tiesības tiks piešķirtas pretendentam, kurš būs iesniedzis Nolikumam un tehniskās specifikācijas prasībām atbilstošu piedāvājumu ar zemāko piedāvāto iepirkuma priekšmeta cenu. Citiem kritērijiem nav būtiskas nozīmes piedāvājumu izvēlē (PIL 51. pants, ceturtais punkts).

1. **PIEDĀVĀJUMU IESNIEGŠANAS VIETA UN TERMIŅŠ**
   1. Piedāvājumu iesniegšanas termiņš ir **2019.gada 7. janvāris plkst. 1000**, NBS Nodrošinājuma pavēlniecības štāba Apgādes pārvaldes Iepirkumu un līgumu daļā (226.kab.), Vienības gatvē 56, Rīgā, LV – 1004. Pretendentu piedāvājumi, kas iesniegti pēc šī termiņa, netiek atvērti un neatvērti tiek nosūtīti atpakaļ iesniedzējam.
   2. Pretendents piedāvājumu var iesniegt personīgi vai nosūtīt pa pastu. Ja pretendents nosūta piedāvājumu pa pastu, tas nodrošina piedāvājumu saņemšanu līdz noteiktajam termiņam. Piedāvājumam jābūt slēgtā aploksnē, uz kuras norādīts pretendenta nosaukums un adrese ar norādi Iepirkumam „Laboratorijas diagnostiskie līdzekļi”, ID Nr. AM NBS NP 2018/086. Nodot NBS Nodrošinājuma pavēlniecības štāba Apgādes pārvaldes Iepirkumu un līgumu daļā (226.kab.).
   3. Ar Iepirkuma nolikumu var iepazīties Latvijas Republikas Aizsardzības ministrijas mājas lapā <http://www.mod.gov.lv/Papildriki/Iepirkumi/Procurements.aspx?i=0> sadaļā „Uzaicinājumi”. Lejupielādējot Iepirkuma nolikumu, ieinteresētais piegādātājs uzņemas atbildību sekot līdzi turpmākajām izmaiņām Iepirkuma nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem. Iepirkuma komisija atbildes uz ieinteresēto piegādātāju jautājumiem, par laikus pieprasīto papildu informāciju par iepirkuma nolikumā iekļautajām prasībām, sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto šo informāciju Latvijas Republikas Aizsardzības ministrijas mājas lapā <http://www.mod.gov.lv/Papildriki/Iepirkumi/Procurements.aspx?i=0> sadaļā „Uzaicinājumi”, kur ir pieejams iepirkuma nolikums, norādot arī uzdoto jautājumu.
2. **PIEDĀVĀJUMA NOFORMĒŠANA**
   1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno tulkojums latviešu valodā.
   2. Piedāvājuma dokumenti un to kopijas ir jāiesniedz vienā iesaiņojumā, lapām jābūt numurētām.
   3. Visiem piedāvājuma dokumentiem jābūt caurauklotiem ar izturīgu diegu vai auklu. Caurauklojuma vietai jābūt noformētai atbilstīgi 2010.gada 28.septembra Ministru kabineta noteikumiem Nr.916 „*Dokumentu izstrādāšanas un noformēšanas kārtība*”. Diegiem jābūt stingri nostiprinātiem, uzlīmējot papīra lapiņu. Caurauklojuma vietai jābūt apstiprinātai ar pretendenta zīmogu un pretendenta pārstāvja ar pārstāvības tiesībām pašrocīgu parakstu, jānorāda atšifrēts lappušu skaits. Piedāvājumam ir jābūt noformētam tā, lai novērstu iespēju nomainīt lapas, nesabojājot nostiprinājumu.
   4. Piedāvājuma dokumentiem jābūt skaidri salasāmiem, bez labojumiem un dzēsumiem.
   5. Piedāvājuma sākumā jāievieto satura rādītājs. Ja piedāvājums iesniegts vairākos sējumos, satura rādītājs jāsastāda katram sējumam atsevišķi, pirmā sējuma satura rādītājā jānorāda sējumu skaits un lapu skaits katrā sējumā.
   6. Iepirkumam jāiesniedz piedāvājuma dokumentu oriģināls un viena kopija. Uz piedāvājuma oriģināla titullapas ir jābūt norādei „ORIĢINĀLS”, bet uz piedāvājuma kopijas titullapas jābūt norādei „KOPIJA”.
   7. Pretendentam, kuram tiks piešķirtas preču piegādes līguma tiesības, Finansiālais un piedāvāto preču tehniskais apraksts, norādot ražotāja nosaukumu, būs jāiesniedz elektroniski.
   8. Piedāvājuma dokumenti un tā kopija ir jāiesniedz vienā iesaiņojumā.
   9. Ja konstatētas pretrunas starp pretendenta iesniegto piedāvājuma oriģinālu un piedāvājuma kopiju, par pamatu tiek ņemts piedāvājuma oriģināls.
   10. Pieteikuma oriģināls jāparaksta pretendenta pārstāvim ar pārstāvības tiesībām vai tā pilnvarotai personai. Ja pieteikumu nav parakstījusi persona ar pārstāvības tiesībām vai tā pilnvarotā persona, komisija pieņem lēmumu piedāvājumu neizskatīt.
3. **PRETENDENTAM IZVIRZĀMĀS PRASĪBAS/ IESNIEDZAMIE DOKUMENTI**
   1. Pretendents ir reģistrēts likumā noteiktajos gadījumos un likumā noteiktajā kārtībā.
   2. Uz Pretendentu (vai uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma nolikumam, kā arī uz personālsabiedrības biedru, ja Pretendents ir personālsabiedrība) nav attiecināmi PIL 9.panta astotajā daļā minētie dalību iepirkumā izslēdzošie nosacījumi.
   3. Pretendentam jāiesniedz sekojoši dokumenti:
      1. Pieteikums – finanšu piedāvājums (1. Pielikums);
      2. pretendenta personas ar pārstāvības tiesībām izdota pilnvara (oriģināls vai Ministru Kabineta 28.09.2010. noteikumu Nr.916 „*Dokumentu izstrādāšanas un noformēšanas kārtība*” noteiktajā kārtībā apliecināta kopija (turpmāk tekstā – apliecināta kopija)) citai personai parakstīt piedāvājumu/ līgumu, ja informācija par pilnvaroto personu atšķiras no Latvijas Republikas Uzņēmumu reģistrā (turpmāk tekstā – UR) norādītās informācijas;
      3. Eiropas Savienības kvalitātes sertifikāta vai EK atbilstības deklarācija, ko sastāda pats ražotājs vai cita apliecinājuma par medicīnas ierīces/materiālu veiktajām atbilstības novērtēšanas procedūrām, apliecināta kopija;
      4. Preces apraksts jeb tehniskais piedāvājums – atbilstoši tehniskai specifikācijai (iekļauts 2. Pielikumā), norādot piedāvātā laboratoriski, diagnostiskā līdzekļa nosaukumu.
4. **FINANŠU PIEDĀVĀJUMS UN APMAKSAS NOTEIKUMI**
   1. Piedāvājuma cena EUR. Cenā jāiekļauj visas izmaksas, t. i., visi valsts un pašvaldību noteiktie nodokļi un nodevas un piegādes izmaksas līdz 2.6.punktā norādītajai Preces piegādes vietai. Visas cenas ir jānorāda atbilstoši 1.Pielikumam.
   2. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata.
   3. Apmaksas noteikumi: 100 % pēcapmaksa par piegādāto Preci 30 (trīsdesmit) dienu laikā pēc preču pavadzīmes abpusējas parakstīšanas dienas.
5. **PRETENDENTA IZSLĒGŠANA/ IEPIRKUMA UZVARĒTĀJA NOTEIKŠANA UN LĪGUMA SLĒGŠANAS TIESĪBU PIEŠĶIRŠANA**
   1. Piedāvājuma izvēles kritērijs: Nolikuma prasībām un tehniskajai specifikācijai atbilstošs saimnieciski visizdevīgākais piedāvājums ar zemāko cenu.
   2. Līguma slēgšanas tiesības tiks piešķirtas pretendentam, kurš ir iesniedzis Iepirkuma nolikuma un tehniskās specifikācijas prasībām atbilstošu piedāvājumu ar viszemāko katras pozīcijas cenu, izņemot komplektu sifilisa ekspres diagnostikai, kura uzskatāma kā viena pozīcija (komplekts).
   3. Pretendents un tā piedāvājums, kurš neatbildīs Iepirkuma nolikuma vai tehniskās specifikācijas prasībām, tiks izslēgts no tālākās dalības Iepirkumā.
   4. Iepirkuma komisija, saskaņā ar Publisko iepirkumu likuma 9.panta devīto daļu, izmantojot *Elektroniskās iepirkumu sistēmas (EIS) elektronisko E-IZZIŅU datubāzi*, pārbaudīs, vai attiecībā uz Pretendentu, t. sk., uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma nolikumam, kā arī uz personālsabiedrības biedru, ja Pretendents ir personālsabiedrība, nav attiecināms:

7.4.1. fakts par maksātnespējas procesu (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts – *Uzņēmumu reģistrā*;

7.4.2. fakts par to, vai Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, t. sk., valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *eiro* – *Valsts ieņēmumu dienesta* *(VID)/ Latvijas pašvaldību nodokļu administrāciju datubāzē*.

7.5. Ja saskaņā ar VID publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka Pretendentam (vai uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma nolikumam, kā arī uz personālsabiedrības biedru, ja Pretendents ir personālsabiedrība) piedāvājuma iesniegšanas termiņa pēdējā dienā vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, t. sk., valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *eiro*, Iepirkuma komisija informē Pretendentu par to un nosaka termiņu – 10 (desmit) dienas pēc informācijas izsniegšanas vai nosūtīšanas dienas – apliecinājuma iesniegšanai par to, ka Pretendentam piedāvājuma iesniegšanas termiņa pēdējā dienā vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *eiro*. Par apliecinājumu var tikt iesniegtas Pretendenta vai tā pilnvarotā pārstāvja apliecinātas izdrukas no VID elektroniskās deklarēšanas sistēmas (EDS) vai VID izziņas, vai pašvaldības izdotas izziņas par nekustamā īpašuma nodokļu parādu neesamību, vai kopijas no VID lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopijas no vienošanās ar VID par nodokļu parāda nomaksu, vai citus objektīvus pierādījumus par nodokļu parādu neesamību. Ja noteiktajā termiņā apliecinājums nav iesniegts, Pretendents tiek izslēgts no tālākās dalības Iepirkumā.

7.6. Trīs darba dienu laikā pēc lēmuma pieņemšanas tiks informēti visi pretendenti par iepirkuma rezultātu.

7.7. Ja Iepirkuma uzvarētājs atsakās noslēgt līgumu, Iepirkuma komisijai ir tiesības piešķirt līguma slēgšanas tiesības pretendentam, kura iesniegtais piedāvājums atbilst Iepirkuma nolikumam un ir ar nākamo zemāko cenu.

7.8. Iepirkuma uzvarētājam līgums jāparaksta 10 (desmit) dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā uzvarētājs neparaksta līgumu, tas tiek uzskatīts par atteikumu slēgt iepirkuma līgumu un Pasūtītājs ir tiesīgs pieņemt lēmumu slēgt līgumu ar nākamo pretendentu, kurš piedāvājis zemāko cenu.

1. **PĀRĒJIE NOTEIKUMI**
   1. Pretendenta/ Piegādātāja un Pasūtītāja informācijas apmaiņa notiek elektroniski (elektroniskais pasts), nepieciešamības gadījumā elektroniskajam pastam pievienojot skenētu dokumentu.
   2. Mutvārdos sniegtā informācija Iepirkuma procedūras ietvaros nav saistoša.
   3. Visi izdevumi, kas saistīti ar Iepirkuma piedāvājuma sagatavošanu un iesniegšanu,

jāsedz Iepirkuma pretendentam.

* 1. Iepirkuma nolikums pielikumi sastādīts un apstiprināts latviešu valodā uz 13 (trīspadsmit) lapām. Iepirkuma nolikums sastāv no nolikumu teksta uz 4 (četrām) lapām un 2 (diviem) pielikumiem uz 9 (deviņām) lapām, kas ir šī nolikuma neatņemama sastāvdaļa:

1. pielikums – Iepirkuma pieteikums – finanšu piedāvājums uz 6 (sešām) lapām;
2. pielikums – Tehniskā specifikācija – tehniskais piedāvājums uz 3 (trīs) lapām.

Komisijas priekšsēdētājs:

NP G-4 ILD priekšnieks majors I. Freibergs